Alaquàs aprova el seu Pla Estratègic d'Infància i Adolescència
11/06/2018

# Alaquàs aprova el seu Pla Estratègic d'Infància i Adolescència

*   11/06/2018
*   [Pla infància](/categoria/30/0/pla_infancia)
*   [Imprimir](#)
*   Compartir
*    https://www.alaquas.org/documento.asp?id\_do=16890

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16890%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20aprova%20el%20seu%20Pla%20Estrat%C3%A8gic%20d%27Inf%C3%A0ncia%20i%20Adolesc%C3%A8ncia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16890/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16890/11062018img_4376_2_Form_4.jpg)](https://www.alaquas.org/ficheros/documentos/2018/2/16890/11062018img_4376_2_Form_10.jpg "<a href='https://www.alaquas.org/ficheros/documentos/2018/2/16890/11062018img_4376_2_Form_10.jpg' target=_blank><i class='fa fa-external-link' aria-hidden='true'></i>.Alaquàs aprova el seu Pla Estratègic d'Infància i Adolescència</a>")

El pla unifica i sistematitza totes les actuacions locals dirigides a la infància i adolescència i projecta accions futures

El passat 31 de maig la Corporació Municipal va donar llum verda a l’aprovació del Pla Local d'Infància i Adolescència d’Alaquàs. Un document fruit del treball de l’Àrea Sociocultural municipal i altres departaments a més de la participació de col·lectius, organismes i entitats del municipi, que han contribuït de forma activa a l’anàlisi i aportació de propostes.

 El projecte va nàixer amb la intenció d’unificar totes les accions que tenen relació amb els xiquets, xiquetes, adolescents i joves. El pla es presenta com a una eina per a reforçar i dissenyar les accions i serveis que es realitzen, al mateix temps que busca promoure noves propostes.

 El 27 de març de 2018 va tindre lloc la presentació del primer esborrany a la Comunitat Educativa. Va ser a la sala plenària de l'Ajuntament d'Alaquàs on el Consell Escolar d'Alaquàs va conèixer les principals vies d'acció, es van resoldre dubtes respecte al pla i es van afegir les primeres aportacions.

 Es va informar a tota la comunitat relacionada amb la infància i l’adolescència.Les propostes s'ampliaren amb la creació de grups de debat als que participaren des de mestres de centres públics i concertats, passant per professionals de l'esport i música, associacions de pares i mares, professionals de la salut, psicòlogues, representants d’escoles infantils, grups de població infantil i juvenil com el Consell de Xiquets i Xiquetes, corresponsals juvenils, alumnat de l’EPA d’Alaquàs i del Centre de Formació municipal, entre altres.

 El document va arribar també a ser el centre de debat del Fòrum Polític que es va celebrar el passat 7 de maig de 2018. El lloc triat va ser la Casa de la Dona, allí es van exposar les línies principals del Pla i el procés de participació que es va dur a terme per a la seua elaboració. Els diferents grups polítics comentaren aspectes d'aquest i van fer aportacions.

 El pla, així com totes les actes de les sessions de treball amb els diferents col·lectius estan penjades a la web municipal, per així deixar constància de totes les fases del procés participatiu d’elaboració d’aquest ambiciós pla i permetre l’aportació de qualsevol persona interessada. Per tal de rebre noves iniciatives, es va facilitar una adreça de correu electrònic per a l'enviament de propostes plainfancia@alaquas.org.

L’horitzó temporal d’aquest pla és de quatre anys, que es concretarà en una programació més detallada per a cadascun dels anys i que permetrà revisar-lo i adaptar-lo cada any.